বীরভূম : ৫ ই এপ্রিল ঃ রামনবমী উপলক্ষ্যে সমগ্র জেলা জুড়ে দেখা গিয়েছিল এক অন্য রকম উদ্দীপনা মানুষের মধ্যে। কোথায় অস্ত্রধরে, কোথাও বা নিরস্ত্র ভাবে রামনবমী পালন করলেন জেলাবাসী। এরকম ভাবে রামনবমী পালনের চিত্র আগে কখনো জেলায় দেখা যায়নি। হাজার হাজার মানুষকে যেমন রাস্তায় নেমে হাঁটতে দেখা গেল, তেমনই দেখা গেল শক্তি পদর্শনের চিত্র। রামপুরহাট, নলহাটি, কড়িধ্যা, খয়রাশোল, দুবরাজপুর, বোলপুর, সিউড়ি সর্বত্রই রামনবমী পালনের ছবি চোখে পড়ার মত। তবে অনুষ্ঠান ভঙ্গি বিভিন্ন স্থানে ছিল বিভিন্ন রকম।